Γκυ, κόμης της Φλάνδρας

Ο Γκυ, κόμης της Φλάνδρας (Gwijde van Dampierre, 1226 - Καμπανία, 7 Μαρτίου 1305) από τον Οίκο του Νταμπιέρ ήταν κόμης της Φλάνδρας (1251 - 1305) και μαργράβος του Ναμύρ (1268 - 1297).

 Ήταν ο δεύτερος γιος του Γουλιέλμου Β΄ κυρίου του Νταμπιέρ και της Μαργαρίτας Β΄ κόμισσαας της Φλάνδρας, μικρότερης κόρης του Βαλδουίνου Α΄ Λατίνου αυτοκράτορα της Κωνσταντινούπολης. Ο Γκυ, ως αιχμάλωτος των Γάλλων, υπέστη αλλεπάλληλες ήττες και ταπεινώσεις από τον Φίλιππο Δ΄ της Γαλλίας. Με τον πρόωρο θάνατο του μεγαλύτερου αδελφού του Γουλιέλμου Β΄ της Φλάνδρας σε ένα τουρνουά έγινε συμβασιλέας μαζί με τη μητέρα του. Ο Γκυ και η μητέρα του είχαν σκληρή διαμάχη με τον αντίπαλο Οίκο του Αβέν που βρισκόταν υπό την διοίκηση του Ιωάννη Α' του Αινώ. Οι δυο οικογένειες πολέμησαν για την διαδοχή της Φλάνδρας και του Αινώ αλλά ο Οίκος της Νταμπιέρ ηττήθηκε στην μάχη του Βαλχερέν (1253) και ο Γκυ συνελήφθη αιχμάλωτος. Απελευθερώθηκε με την παρέμβαση του βασιλιά Λουδοβίκου Θ' της Γαλλίας (1256) ,στην συνέχεια ο θάνατος του Ιωάννη του Αινώ έφερε την ειρήνη (1257). Ο τελευταίος Λατίνος Αυτοκράτορας της Κωνσταντινούπολης Βαλδουίνος Β' ο οποίος είχε χάσει το Ναμύρ από τον Ερρίκος Ε΄, κόμη του Λουξεμβούργου (1257) πούλησε στον Γκυ και στην μητέρα του τα δικαιώματα του στην μαργραβία. Ο Φλαμανδικός στρατός κατέλαβε το Ναμύρ (1264) και ο Γκυ ανακηρύχθηκε μαργράβος, την επόμενη χρονιά ο Γκυ έκλεισε ειρήνη με τον Ερρίκο Ε' και παντρεύτηκε σε δεύτερο γάμο του την κόρη του Ερρίκου Ε' Ισαβέλλα (1265), η πρώτη σύζυγος του Μαρία του Μπεθάν είχε πεθάνει την προηγούμενη χρονιά. Το 1270 η μητέρα του Μαργαρίτα έκανε κατάσχεση στα είδη των Άγγλων εμπόρων λόγω άρνησης πληρωμής τελών, αυτό έφερε καταστροφή στο Φλαμανδικό εμπόριο αφού το περισσότερο μαλλί για τα υφαντά τους προερχόταν από την Αγγλία. Η διαμάχη έληξε στις 28 Ιουλίου 1274 με την Συνθήκη του Μοντρέιγ συρ Μερ με την οποία οι Άγγλοι έμποροι είχαν σχεδόν ολική απαλλαγή. Το 1288 ξεκίνησαν οι εντάσεις με τον βασιλιά της Γαλλίας Φίλιππο Δ', τα παράπονα για την υψηλή φορολογία οδήγησαν τον βασιλιά της Γαλλίας να απαιτήσει αυστηρότερο έλεγχο στην Φλάνδρα. Η ένταση έγινε ακόμα εντονότερη όταν ο Γκυ αποφάσισε να παντρέψει την κόρη του Φιλίππη με τον 10χρονο Εδουάρδο, πρίγκηπα της Ουαλίας (1294) διάδοχο του Αγγλικού θρόνου. Ο Φίλιππος Δ' φυλάκισε τον Γκυ μαζί με δυο γιους του πιέζοντας τον να ανακαλέσει την απόφαση του για τον γάμο ενώ κράτησε την ίδια την Φιλίππη φυλακισμένη μέχρι το τέλος της ζωής της (1306). Ο Γκυ οδηγήθηκε μπροστά στον Γάλλο βασιλιά (1296) ο οποίος τον ανάγκασε να δώσει όρκο υποτέλειας για όλες τις μεγάλες πόλεις της Φλάνδρας. Μετά από τις ταπεινώσεις ο Γκυ αποφάσισε να εκδικηθεί συμμαχώντας με τον Εδουάρδο Α' της Αγγλίας ο οποίος τότε βρισκόταν σε ένταση με τον Φίλιππο Δ' (1297), ο Φίλιππος του απάντησε με την προσάρτηση της Φλάνδρας στο Γαλλικό στέμμα. Ο Γαλλικός στρατός υπό την ηγεσία του Ροβέρτου Β' του Αρτουά τον συνέτριψε στην μάχη του Φούρν και ο Εδουάρδος Α' ο οποίος ήταν απασχολημένος με την Σκωτία έκλεισε ειρήνη με τον Φίλιππο Δ' (1298) αφήνοντας τον Γκυ στην τύχη του. Ο Φίλιππος Δ' του επιτέθηκε ξανά και τον φυλάκισε μαζί με τον γιο του Πέτρο τον Ιανουάριο του 1300. Ο Φίλιππος ηττήθηκε προσωρινά στην μάχη της Χρυσής Ορδής (1302) από τους Μογγόλους οι οποίοι είχαν συμμαχήσει με τον Γκυ αλλά λίγο αργότερα οι Φλαμανδοί γνώρισαν νέα μεγάλη συντριβή, ο ηλικιωμένος Γκυ αναγκάστηκε πριν τον θάνατο του να κλείσει ειρήνη με τους πιο ατιμωτικούς όρους, επέστρεψε στην φυλακή όπου και πέθανε. Οι μεγάλες πλούσιες της Φλάνδρας παραχωρήθηκαν στην κόμισσα του Αρτουά Μάο οι δυο κόρες της οποίας παντρεύτηκαν γιους του Φιλίππου. Με τον πρώτο του γάμο τον Ιούνιο του 1246 με τη Ματθίλδη του Μπετύν (απεβ. στις 8 Νοεμβρίου 1264) , κόρη του Ροβέρτου Ζ΄ κυρίου του Μπετύν, απέκτησε : Μαρία απεβ. 1297, παντρεύτηκε τον Γουλιέλμο Δ΄ κόμη του Γύλιχ (απεβ. 1278). Ροβέρτος Γ΄ 1249-1322, κόμης της Φλάνδρας. Γουλιέλμος 1249-1311, νυμφεύτηκε την Αλίκη των Κλερμόν, κόρη του Ραούλ Β΄ κυρίου του Νεσλ & υποκόμη του Σατωντάν. Ο γιος του Ιωάννης 1295-1325, νυμφεύτηκε την Βεατρίκη, κόρη του Ιακώβου των Σατιγιόν κυρίου του Λεζ. Ιωάννης 1250-1290, επίσκοπος του Μετς και της Λιέγης. Βαλδουίνος 1252-1296. Μαργαρίτα η Πρεσβύτερη 1253-1285, παντρεύτηκε (1273) τον Ιωάννη Α΄ των Ρέγκιναρ δούκα της Βραβάντης. Η κόρη τους: Μαρία 1277/80-1338, παντρεύτηκε τον Αμεδαίο Ε΄ κόμη της Σαβοΐας και ήταν μητέρα της: Άννα της Σαβοΐας, που παντρεύτηκε τον Ανδρόνικο Γ΄ Παλαιολόγο Αυτοκράτορα των Ρωμαίων. Βεατρίκη 1260-1291, παντρεύτηκε (1270) τον Φλορίς Ε΄ κόμη της Ολλανδίας. Φίλιππος π. 1263-1318, κόμης του Κιέτι & Τεάνο.Με τον δεύτερο γάμο του (Μάρτιος 1265) με την Ισαβέλλα των Λίμπουργκ (απεβ. τον Σεπτέμβριο του 1298) , κόρη του Ερρίκου Ε΄ κόμη του Λουξεμβούργου, παιδιά τους ήταν: Βεατρίκη απεβ. 1307, παντρεύτηκε (1287) τον Ούγο Β΄ των Σατιγιόν κόμη του Μπλουά. Μαργαρίτα η Νεότερη απεβ. 1331, παντρεύτηκε πρώτα στις 14 Νοεμβρίου 1282 στο Ρόξμπουργκ τον Αλέξανδρο πρίγκιπα της Σκωτίας (γιο του Αλεξάνδρου Γ΄ της Σκωτίας) και σε δεύτερο γάμο στο Ναμύρ στις 3 Ιουλίου 1286 τον Ρέγκιναλντ Α΄ των Βάσενμπεργκ κόμη του Χέλρε. Ισαβέλλα απεβ. 1323, παντρεύτηκε (1307) τον Ιωάννη του Φιέν κύριο του Τινγκρί. Γιος της ο: Ροβέρτος του Φιέν 1308-1385, κοντόσταυλος της Γαλλίας. Φιλίππη απεβ. 1306 στο Παρίσι. Ιωάννης Α΄ 1267-1330, μαρκήσιος του Ναμύρ. Γκυ απεβ. 1311, κόμης της Ζηλανδίας. Νυμφεύτηκε τη Μαργαρίτα, κόρη του Θεοβάλδου Β΄ δούκα της Λωρραίνης, χωρίς να αποκτήσουν παιδιά. Ερρίκος απεβ. 6 Νοεμβρίου 1337, κόμης του Λόντι. Νυμφεύτηκε το Μαργαρίτα, κόρη του Ντήτριχ Ζ΄ κόμη της Κλέβης. Ιωάννα απεβ. 1296, μοναχή στο Φλιν. Jim Bradbury, The Capetians: The History of a Dynasty, (Continuum Publishing, 2007) J. F. Verbruggen, The Battle of the Golden Spurs (Courtrai, 11 July 1302), ed. Kelly DeVries, transl. David Richard Ferguson, (Boydell Press, 2002) Randall Fegley, The Golden Spurs of Kortrijk: How the Knights of France Fell to the Foot Soldiers of Flanders in 1302, (McFarland & Co., 2002) C. Wyffels, "Economische oorlog tussen Vlaanderen en Engeland", in Doorheen de nationale geschiedenis (State Archives in Belgium, Brussels, 1980)